Den 21-årige mand erkendte forud for dommen i Retten i Aalborg, at han i maj forsøgte at sætte ild til hegnet ved rockergruppen Satudarahs klubhus ved Vodskov. Det skete dagen før, Satudarah havde stor indflytterfest. Den 21-årige fortalte under politiets afhøring, at han var blevet tilbudt 30.000 kroner for at brænde hegnet ned foran Satudarahs klubhus. Det kom frem i retten. Fredag er han dømt skyldig og skal i fængsel i et år. Medgerningsmand også dømt Det skal han sammen med en 31-årig mand. Begge er dømt for at forsøge at sætte ild til klubhuset ved at have medbragt fem molotovcocktails samt en benzindunk til stedet. Planen var at kaste molotovcocktailsene mod klubhuset. Det lykkedes dog ikke, da de flygtede fra stedet, fordi tre mænd kom løbende ud fra klubhuset.

Referat:
En 21-årig mand er kendt skyldig i sammen med en 31-årig mand at have forsøgt at sætte ild på Satudarahs klubhus ved Vodskov. Begge skal nu i fængsel et år.